Ka May 1945, fa re ne re sa ntse re tlhatlhetswe kwa Dnipropetrovs’k, re ne ra tsosiwa mo gare ga mpa ya bosigo ke medumo ya ditlhobolo le batho ba goa go tswa kwa matlong a masole le kwa mebileng e e kwa ntle. Re ne re ipotsa gore a go tsogile khuduego, ntwa kana a ke moletlo. Mo mosong o o latelang ka nako ya sefitlholo, re ne ra utlwa dikgang tseno kwa lefelong la go beola moriri: Ntwa e fedile! Ka bonako fela morago ga moo, kgotlatshekelo e ne ya re itsise kafa e neng e re atlhotse ka gone. Rona le Ba-Baptist re ne ra newa katlholo e e tshwanang—dingwaga di le lesome kwa dikampeng tsa kgolegelo. The Anchor Bible Dictionary ya re, “se se neng se kgatlha ka momeno ke gore o ne o kgona go nna boleele jo bo lekaneng [ka dinako dingwe o ka nna dimetara tse 10], ka jalo, fa o setse o mennwe, e ne e nna bolumo e nnye e e nang le buka yotlhe.” Ka sekai, go fopholediwa gore Efangele ya ga Luke e ne e ka tlhoka momeno o o ka nnang boleele jwa dimetara di le 9,5. Ka dinako dingwe, karolo e e kwa godimo le e e kwa tlase ya momeno e ne e segwa sentle, e gotlhiwa ka letlapana gore e nne borethe e bo e tshasiwa mmala.